**Samarbejde om billige rejser**

**REJSER: Rejse- og fritidsportalen Fritidsmagasinet.dk, der har hjemme i Kolding, har indledt et samarbejde med rejsebureauet Suncharter om rejser med rabat på rejser til Tyrkiet og Bulgarien.**

- Vi er rigtig glade for at kunne tilbyde rabat på rejser. Suncharter er et danskejet selskab, der har et rigtigt godt ry, så det er lidt af et scoop for os, siger redaktør Louis Andreas Michaelsen.

Glæden over samarbejdet går begge veje, for Suncharter ønsker fremover at være mere synlig i medierne.

- Derfor udvælger vi nøje seriøse partnerskaber, der kan løbe over længere perioder. Vi tror på, at vi med dette samarbejde får en synergieffekt, der vil understøtte vores ønske om at vokse kontrolleret uden at miste vore personlighed, forklarer direktør for Suncharter, Søren Kjellerup.

Suncharter har foruden deres traditionelle Bulgarien-program i år fået Alanya og Marmaris på programmet.

- Og der er nye rejsemål på vej til næste år, siger Søren Kjellerup, der dog ikke vil komme nærmere ind på, hvilke nye destinationer det Aarhus-baserede rejsebureau vil tilbyde.

Iværksætter virksomheden Fritidsmagasinet.dk har eksisteret siden 2009.

Læs mere om læserrejser med Fritidsmagasinet her. http://www.fritidsmagasinet.dk/laeserrejser

Foto:Alanya-fritidsmagasinet

*Suncharter har i en årrække sendt feriegæster til Bulgarien, der har et lavt prisniveau, en spændende historie og et skønt klima. I år har Suncharter fået Tyrkiet med i programmet, og nu kan man komme af sted med rabat og nyde udsigten fra Alanyas borg som her. Foto: Suncharter.*